Komission asetus (EY) N:o 2980/94, annettu 7 päivänä joulukuuta 1994, Kiinan kansantasavallasta peräisin olevien luokkiin 146 A ja 146 B kuuluvien tekstiilituotteiden määrällisten tuontikiintiöiden käyttöön ottamisesta ja tiettyjen kolmansien maiden tekstiilituotteiden tuontia koskevasta yhteisestä menettelystä annetun neuvoston asetuksen (EY) N:o 517/94 liitteiden IV ja V muuttamisesta



Virallinen lehti nro L 315 , 08/12/1994 s. 0002 - 0003

Suomenk. erityispainos Alue 11 Nide 33 s. 0095

Ruotsink. erityispainos Alue 11 Nide 33 s. 0095



KOMISSION ASETUS (EY) N:o 2980/94, annettu 7 päivänä joulukuuta 1994, Kiinan kansantasavallasta peräisin olevien luokkiin 146 A ja 146 B kuuluvien tekstiilituotteiden määrällisten tuontikiintiöiden käyttöön ottamisesta ja tiettyjen kolmansien maiden tekstiilituotteiden tuontia koskevasta yhteisestä menettelystä annetun neuvoston asetuksen (EY) N:o 517/94 liitteiden IV ja V muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon muiden kuin kahdenvälisten sopimusten, pöytäkirjojen tai muiden järjestelyjen taikka muiden yhteisön erityisten tuontimenettelyjen soveltamisalaan kuuluvien tiettyjen kolmansien maiden tekstiilituotteiden tuontia koskevasta yhteisestä menettelystä 7 päivänä maaliskuuta 1994 annetun neuvoston asetuksen (ET) N:o 517/94(1), sellaisena kuin se on muutettuna asetuksella (EY) N:o 2798/94(2), ja erityisesti sen 3 artiklan 3 ja 5 kohdan yhdessä sen 25 artiklan 4 kohdan kanssa, sekä katsoo, että asetuksen (EY) N:o 517/94 3 artiklan 3 kohdassa säädetään, että liitteessä V lueteltuja ja siinä ilmoitetuista maista peräisin olevia tekstiilituotteita voidaan tuoda yhteisöön ainoastaan, jos vuotuinen määrällinen rajoitus on otettu käyttöön 25 artiklassa säädetyn aiheellisen menettelyn mukaan, komissio on saanut kahdelta jäsenvaltiolta pyynnön Kiinan kansantasavallasta peräisin olevien luokkiin 146 A ja 146 B kuuluvien tuotteiden tuontikiintiön käyttöön ottamisesta tiettyjen markkinoita koskevien tarpeiden täyttämiseksi; 25 artiklassa säädetyssä komiteassa käydyissä neuvotteluissa on erityisesti yhteisön teollisuuden tilanteen vuoksi katsottu aiheelliseksi vahvistaa 15 ja 110 tonniksi ne vuotuiset määrälliset rajoitukset, joita Kiinan kansantasavallasta peräisin olevien luokkiin 146 A ja 146 B kuuluvien tuotteiden tuontiin sovelletaan tämän asetuksen voimaantulopäivästä alkaen; tämän vuoksi olisi mukautettava asetuksen (EY) N:o 517/94 liitteitä IV ja V sekä oikeusturvan varmistamiseksi täsmennettävä, että näiden kiintiöiden hallinto tapahtuu mainitun asetuksen 17 artiklassa säädettyä menettelyä noudattaen, ja tässä asetuksessa säädetyt toimenpiteet ovat asetuksella (EY) N:o 517/94 perustetun komitean lausunnon mukaiset, ON ANTANUT TÄMÄN ASETUKSEN: 1 artikla Kiinan kansantasavallasta peräisin olevien luokkiin 146 A ja 146 B kuuluvien tekstiilituotteiden yhteisöön suuntautuvaan tuontiin sovelletaan vastaavasti 15 ja 110 tonnin vuotuisia määrällisiä rajoituksia, joiden hallinto tapahtuu asetuksen (EY) N:o 517/94 17 artiklassa säädettyä menettelyä noudattaen. 2 artikla Mukautetaan asetuksen (EY) N:o 517/94 liitteet IV ja V tämän asetuksen liitteen mukaisesti. 3 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä joulukuuta 1994. Komission puolesta Leon BRITTAN Komission jäsen (1) EYVL N:o L 67, 10.3.1994, s. 1 (2) EYVL N:o L 297, 18.11.1994, s. 6 LIITE "LIITE IV Asetuksen 3 artiklan 1 kohdassa tarkoitetut yhteisön vuotuiset määrälliset rajoitukset (Tässä liitteessä lueteltujen luokkien tavarankuvaukset ovat tämän asetuksen liitteessä I A) >TAULUKON PAIKKA> LIITE V Asetuksen 3 artiklan 3 kohdassa tarkoitettu liite (Tässä liitteessä lueteltujen luokkien tavarankuvaukset ovattämän asetuksen liitteessä I A) KIINA Luokat 121, 125 A, 126, 127 A, 133, 137, 141, 151 B".